Csongrád Város Polgármesterétől M

Száma: Fjl/484-2/2022.

Témafelelős: Szabó-Bogárné Kocsis Anita

 ***ELŐTERJESZTÉS***

**Csongrád Városi Önkormányzat Képviselő-testületének**

**2022. május 26-ai ülésére**

## Tárgy: A Művelődési Központ és Városi Galéria pályázata a Csoóri Sándor Alaphoz 4 kézművesház felújítása érdekében

**Tisztelt Képviselő - Testület!**

A Csoóri Sándor Alap pályázatot írt ki „A tárgyalkotó népművészeti közösségek szakmai tevékenységeinek támogatása, a tudásátadás elősegítése, a közösségek megerősítése és az utánpótlás biztosítása” altémában, infrastrukturális fejlesztésre.

Pályázati kategória kódja: CSSP-TARGYALKOTO-B-2022

E pont szerint támogatás kérhető a tudásátadás céljából működtetett népi kézműves alkotóház, nyitott műhely, műhelygaléria, népi kézműves bemutatóhely felújítására, infrastruktúra kialakítására.

A rendelkezésre álló keretösszeg: 250.000.000,- Ft

A legmagasabb igényelhető összeg infrastruktúra fejlesztés esetén 10.000.000,- Ft

**A Program keretében a Művelődési Központ és Városi Galéria az üzemeltetésében  lévő Csongrádi Kézművesházak közül 4 épület – melyből 3 Önkormányzati és 1 Állami tulajdonú - felújítására pályázatot kíván benyújtani:**

Csongrád, Ék u. 1. Halászház, Csongrád, Ék. u. 18. Borház, Csongrád, Öregvár u. 55. Fafaragó ház (Önkormányzati tulajdonú), Csongrád, Gyökér u. 19. Textiles ház (Állami tulajdonú) felújítására -

A pályázati forrásból a házak homlokzatának, lábazatának javítását, festését, külső-belső falak javítását, meszelését, külső-belső nyílászárók javítását, festését szeretnék megoldani.

Az Öregvár u. 55-ös számú ház udvarán egy 15 m2 beton felületet stílusában a környezetbe illő kisméretű téglaburkolattal szeretnék felváltani.

A megsüllyedt járda javítására is a pályázati forrás adna lehetőséget.

A 4 ház felújításának költsége: 8.735.395,- Ft

A felújítás mellett eszközvásárlásra is lehetőség nyílik:

Sörpadok, asztalok, 10 garnitúra 740.000,- Ft

Linómetsző készlet, présgép 177.348,- Ft

Irányjelző táblák 200.000,- Ft

A beruházás összköltsége**: 9.852.743,- Ft**

A pályázat benyújtásához szükséges a tulajdonos Önkormányzat hozzájáruló nyilatkozata a felújítás jóváhagyásához, valamint a tulajdonjog igazolása szükséges a tulajdoni lap hitelesített másolatával.

Javasolom, hogy a képviselő-testület értsen egyet azzal, hogy a Művelődési Központ és Városi Galéria az alábbi ingatlanok tekintetében adja be pályázatát a Csoóri Sándor Alaphoz.

* Csongrád, Ék u. 1. Halászház; Csongrád, Ék. u. 18. Borház; Csongrád, Öregvár u. 55. Fafaragó ház; Csongrád, Gyökér u. 19. Textiles ház –

A képviselő-testület a Csongrád Város Polgármestere által a pályázat sikeres elbírálása érdekében Fjl/484-2/2022 szám alatt kiadott tulajdonosi hozzájárulást utólagosan jóváhagyja.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta aMűvelődési Központ és Városi Galéria pályázata a Csoóri Sándor Alaphoz 4 kézművesház felújítása érdekében c. előterjesztést és az alábbi döntést hozta:

## A képviselő-testület egyetért a Csoóri Sándor Alaphoz benyújtandó pályázattal a Hrsz 5828 Csongrád, Ék utca 1.; Hrsz 5846 Csongrád, Ék utca 18.; Hrsz 5796 Csongrád, Öregvár utca 55.; Hrsz 5797 Csongrád, Gyökér u. 12. szám alatti ingatlanok felújítása érdekében.

1. A képviselő- testület a pályázat sikeres elbírálása érdekében benyújtott Csongrád Város Polgármestere Fjl/484-2/2022 szám alatt kiadott tulajdonosi hozzájárulását utólagosan jóváhagyja.
2. A képviselő-testület felhatalmazza a Művelődési Központ és Városi Galéria igazgatóját és Csongrád Város Polgármesterét a szükséges nyilatkozatok és intézkedések megtételére.

Felelős: Bedő Tamás polgármester,

 Dr. Hörömpöliné Víkor Katalin igazgató,

Határidő: Folyamatos

Erről jegyzőkönyvi kivonaton értesítést kap:

1. Képviselő-testület tagjai
2. Csongrádi Polgármesteri Hivatal Fejlesztési és Üzemeltetési Iroda
3. Művelődési Központ és Városi Galéria

Csongrád, 2022. május 19.

 Bedő Tamás

 polgármester